הכל זה לטובה (שיר)

עטיפת השיר

**הכל זה לטובה** הוא הסינגל הראשון מתוך האלבום הכל זה לטובה, ושיר הנושא של האלבום.

## רקע

השיר שוחרר כסינגל ב-22.3.2007 וזכה לתשומת לב תקשורתית. ב-6.5.2007 דנה הופיעה איתו לראשונה בטלוויזיה, בתכנית "רוקדים עם כוכבים".

לשיר יש 2 גרסאות באלבום, הראשונה שקטה יותר והשנייה קצבית יותר. הגרסה הקצבית פותחת בפזמון. דנה הופיעה בטלוויזיה עם שתי הגרסאות, אבל הגרסה השקטה היא המוכרת יותר. הגרסה השקטה הוקלטה גם בשפה האנגלית תחת השם "Anything You Want".

השיר נכתב על ידי אילן שפלר. בראיון לידיעות אחרונות באפריל 2017 דנה סיפרה: *"מילים כל כך מדויקות שכתב אילן שפלר, מהכותבים הוותיקים של 'ארץ נהדרת'. זה בין השירים הבודדים שכתב, כי יותר נוח לו באזורי הליצנות. זו החמצה שהוא לא כותב יותר"*.

## הצלחה

השיר קיבל ביקורות טובות מאוד. באתר NRG נכתב: *"מדובר ברצועה כיפית שתשרוף הרבה רחבות בקיץ הקרוב. את המדור זה לגמרי מספק"*. באתר סקיצה פלוס נכתב: *"דנה אינטרנשיונל היא ללא ספק זמרת מוכשרת, שמביאה איתה הרבה עוצמה ואנרגיות טובות ומצליחה להפתיע עכשיו עם שיר מושלם, שיחזיר אותה הישר לפסגה"*.

ברדיו דרום השיר הגיע בשיא למקום הראשון.

## וידאו קליפ

לשיר תוכנן וידאו קליפ בבימוי של ליאור מולכו. ב-29.3.2007 פורסם ב"ידיעות אחרונות" שבעקבות חילוקי דעות מקצועיים בינו לבין דנה, הצילומים הוקפאו. בהמשך הוחלט לוותר על קליפ לשיר, ולצלם קליפ רק לסינגל הבא, Love Boy. לערוץ 24 נשלח לבסוף קטע ההופעה של דנה בתכנית "רוקדים עם כוכבים" כקליפ לשיר.

בראיון לתכנית "פסקול העשור" ב-2009 היא סיפרה: *"היינו בפגישה אצלי בבית והיו בינינו חילוקי דעות לגבי איך הקליפ צריך להראות. הוא הראה לי קליפ של מיקה קרני שהיה קליפ 'לשיא גאוותו'. ואז היה קטע בקליפ שעשו עליה קלוזאפ, ואמרתי לו 'אתה רואה? ככה אני לא רוצה להיות!'. הוא נורא התעצבן, לקח את הדיסקים וזרק אותם על השולחן"*.

בראיון לתכנית של גיא פינס נשאלה דנה על הסכסוך ובתגובה פתחה במונולוג משעשע בו איימה על מולכו להפסיק, לדבריה, לרכל עליה מאחורי הגב. בכתבה בוואלה בפברואר 2012 נכתב: *"אינטרנשיונל נעלבה מאד ובמקום לספק ראיון משמים, הנפיקה לעולם את מה שקיבל את הכינוי, "מר במאי" והפך לאחד המונולוגים הכי זכורים וקורעים שאי פעם נשמעו בטלוויזיה. לימים אינטרנשיונל סיפרה שאפילו היא נבהלה כאשר ראתה את קטע הוידאו המדובר, וגילתה למקורביה שהיא לא מזהה את עצמה בקליפ הזה, שהיא לא מבינה מאיפה זה יצא לה ושהבחורה שעל המרקע מפחידה אותה"*.

הראיון הויראלי זכה לכינוי "מר במאי" וזכור ממנו גם הביטוי "ציפור עם ציפור נפגשת", שלימים דנה הסבירה שב"ציפור" הכוונה להומו או גבר נשי. במועדונים אף הושמעו רמיקסים של מונולוג זה. ב-2020 דנה ביצעה גרסת כיסוי לשיר מקהלה עליזה, העוסק במקהלת ציפורים החוגגת על עץ ברוש, והביטוי שולב בו כקריצה קומית.

## מילים

הם מספרים לךנותנים לך אלף דוגמאותאת שונאת שאומרים לךהכל היה צריך לקרות
הכל זה לטובהגם אם זה נראה עכשיו אחרת,תהיה לך אהבההרבה יותר גדולההכל זה לטובהחכי לפני שאת סוגרתתהיה לך אהבההרבה יותר גדולה
מתחת לשמיכהעושה אותו גיבורבוחרת מה לזכורהזמן שאת צריכהנמשך כמוך אליוהולך בעקבותיועכשיו
הם מספרים לךנותנים לך אלף דוגמאותאת שונאת שאומרים לךהכל היה צריך לקרות
הכל זה לטובהגם אם זה נראה עכשיו אחרת,תהיה לך אהבההרבה יותר גדולה
הכל זה לטובהחכי שניה עם סוף הסרטתהיה לך אהבההרבה יותר גדולה
Only around youDon't you ever let me go?Only around you'Cause you know I need you so
Anything you wantI will give you everything if you want meAnything you wantI can give you anythingAnything you wantI will give you everything if you want meAnything you wantI can give you anything
I will let you goWhenever you tell meWhenever you tell me soOnly around youDon't you ever let me go?Only around you'Cause you know I need you so
Anything you wantI will give you anything if you want meAnything you wantI can give you anything

## וידאו

* אודיו מתוך העמוד הרשמי
* אודיו של הגרסה האנגלית, Anything You Want
* הופעה בתכנית "רוקדים עם כוכבים"
* גרסת כיסוי מהתכנית "כוכב נולד"
* מונולג "מר במאי"